En række attraktioner i det sydlige Nordjylland får ny chef. 36-årige Lykke Olsen er blevet valgt som ny museumsinspektør, og skal fra 1.april stå i spidsen for Cirkusmuseet i Rold, Hobro Museum, Lystfartøjsmuseet i Hobro, Mariager Museum samt Hadsund Egnssamling og Møllehistorisk Samling. Det skriver Nordjyllands Historiske Museum i en pressemeddelelse. Lykke Olsen kommer fra en stilling som museumsinspektør og kommunikationsansvarlig ved Museerne i Brønderslev Kommune og er uddannet cand.mag. i historie og nordisk fra Aarhus Universitet i 2009. Ifølge pressemeddelelsen vil nogle af Lykke Olsens fokuspunkter blive færdiggørelsen af flytningen af arbejdspladser og Hobro Lokalhistoriske arkiv fra Vestergade i Hobro til Fyrkat Møllegaard, samt arbejdet med planerne for et kommende samlet Mariagerfjord Museum.

Opsummering:
Fem af afdelingerne af Nordjyllands Historiske Museum får ny museumsinspektør i form af 36-årige Lykke Olsen.